CELEX: 62008CA0533
Language: et
Date: 2010-05-04 00:00:00
Title: Kohtuasi C-533/08: Euroopa Kohtu (suurkoda) 4. mai 2010 . aasta otsus (Hoge Raad der Nederlanden’i (Madalmaad) eelotsusetaotlus) — TNT Express Nederland B.V. versus AXA Versicherung AG (Õigusalane koostöö tsiviil- ja kaubandusasjades — Kohtualluvus ja kohtuotsuste tunnustamine ja täitmine — Määrus (EÜ) nr 44/2001 — Artikkel 71 — Konkreetseid valdkondi käsitlevad konventsioonid, millega liikmesriigid on ühinenud — Rahvusvaheline kaupade autoveolepingu konventsioon (CMR))

3.7.2010   
            
            
               ET
            
            
               Euroopa Liidu Teataja
            
            
               C 179/7
            
         Euroopa Kohtu (suurkoda) 4. mai 2010. aasta otsus (Hoge Raad der Nederlanden’i (Madalmaad) eelotsusetaotlus) — TNT Express Nederland B.V. versus AXA Versicherung AG
   (Kohtuasi C-533/08) (1)
   
   (Õigusalane koostöö tsiviil- ja kaubandusasjades - Kohtualluvus ja kohtuotsuste tunnustamine ja täitmine - Määrus (EÜ) nr 44/2001 - Artikkel 71 - Konkreetseid valdkondi käsitlevad konventsioonid, millega liikmesriigid on ühinenud - Rahvusvaheline kaupade autoveolepingu konventsioon (CMR))
   2010/C 179/10
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Hageja: TNT Express Nederland B.V
   
      Kostja: AXA Versicherung AG
   
      Ese
   
   Eelotsusetaotlus — Hoge Raad der Nederlanden (Den Haag) — Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT 2001, L 12, lk 1; ELT eriväljaanne 19/04, lk 42) artikli 71 lõike 1 ning lõike 2 punkti a ja punkti b teise lõigu tõlgendamine — Seos 19. mail 1956 Genfis alla kirjutatud rahvusvahelise kaupade autoveolepingu konventsiooniga (CMR) — Pooleliolevad kohtuasjad — Konkureerivad normid
   
      Resolutsioon
   
   
               1.
            
            
               Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades artiklit 71 tuleb tõlgendada nii, et niisuguses kohtuvaidluses nagu põhikohtuasja puhul on sellised konkreetset valdkonda puudutava konventsiooniga ette nähtud kohtualluvust ning kohtuotsuste tunnustamist ja täitmist reguleerivad eeskirjad — nagu 19. mail 1956 Genfis alla kirjutatud rahvusvahelise kaupade autoveolepingu konventsiooni (muudetud Genfis 5. juulil 1978 allkirjastatud protokolliga) artikli 31 lõikes 2 sisalduv pooleliolevaid kohtuasju käsitlev eeskiri ning selle konventsiooni artikli 31 lõikes 3 sätestatud eeskiri kohtuotsuste täidetavuse kohta — kohaldatavad tingimusel, et need on hästi etteaimatavad, aitavad kaasa korrakohasele õigusemõistmisele ja võimaldavad nii palju kui võimalik vähendada samaaegsete menetluste toimumist ning et nendega on vähemalt sama soodsatel tingimustel kui need, mis on ette nähtud nimetatud määruses, tagatud tsiviil- ja kaubandusasjades tehtud kohtuotsuste vaba liikumine ning vastastikuse usalduse olemasolu õigusemõistmise suhtes Euroopa Liidus (favor executionis).
            
         
               2.
            
            
               Euroopa Liidu Kohtul ei ole pädevust rahvusvahelise kaupade autoveolepingu konventsiooni (muudetud kujul) artikli 31 tõlgendamiseks.
            
         
      (1)  ELT C 44, 21.2.2009.